stanford-oval/wikipedia huggingface dataset:
סקייטריין (בנגקוק)
מבנה

המערכת בנויה משני קווי רכבת עילית באורך כולל של 25.3 ק"מ שלאורכם 25 תחנות. שני קווי המערכת הם קו סוקהומוויט (בירוק) המוליך צפונה ומזרחה מתחנת "סיאם", וקו סילום (בטורקיז) המוליך דרומה ומערבה ממנה.
בתחנת "סיאם" מתאפשר מעבר בין שני הקווים ובשלוש תחנות אחרות מתאפשר מעבר לקו הרכבת התחתית של בנגקוק, הכולל נכון לשנת 2009, קו בודד (בכחול במפה). בנוסף נפגש קו סוקהומוויט עם קו הרכבת החדש לנמל התעופה סוברנבהומי הצפוי להיחנך ב-2010. הסקייטריין מופעלת על ידי "החברה הציבורית למערכת להסעת המונים של בנגקוק בע"מ" (Bangkok Mass Transit System Public Company Limited או BTSC) בהרשאה שנתנה לה מאת "מנהלת המטרופולין של בנגקוק" (Bangkok Metropolitan Administration או BMA).
35 רכבות תוצרת סימנס פועלות לאורך המערכת - 20 מהן בקו סוקהומוויט, ו-15 הנותרות בקו סילום. בכל רכבת שלושה קרונות, והיא יכולה להוביל עד 1,000 נוסעים. החברה רכשה 12 רכבות נוספות.
המערכת נחנכה ב-5 בדצמבר 1999 והוארכה ב-15 במאי 2009, כאשר נחנך גשר הרכבת מעל נהר צ'או פראיה וקו סילום הוארך לעיר טהון בורי שממערב לו. עבודות להארכת קו סוקהומוויט לכיוון דרום-מזרח החלו בשנת 2007 והסתיימו ב-2011. בשנים 2013, 2017–2018 ו-2019–2020 בוצעו לקווים הארכות נוספות.
גלריה

הרכבת בתנועה לעת שקיעה
תחנת מו צ'יט
מראה בתחנת סיאם
רכבת בתחנה
הערות שוליים

↑  אתר אורבנרייל
↑  האתר הרשמי
ערך זה הוא קצרמרבנושא רכבות ובנושא תאילנד. אתם מוזמנים לתרום לוויקיפדיה ו.
פולקר בופיה

פוֹלקֵר בּוּפִיֶה ׁׁ(בגרמנית: Volker Bouffier; נולד ב-18 בדצמבר 1951) הוא פוליטיקאי גרמני מן המפלגה הנוצרית-דמוקרטית (CDU) אשר כיהן כראש ממשלת מדינת הסן מ-31 באוגוסט 2010 עד 31 במאי 2022. מנובמבר 2014 ועד אוקטובר 2015 כיהן בופיה כנשיא הבונדסראט (הבית העליון של הפרלמנט הגרמני) וכסגן נשיא גרמניה. הוא משמש כמנהיג ה-CDU בהסן מאז יולי 2010. עורך דין במקצועו.
ביוגרפיה

בופיה נולד ב-18 בדצמבר 1951 בגיסן, אז גרמניה המערבית לרוברט בופיה (1920–1999), עורך דין ופוליטיקאי מקומי. סבו, רוברט פרדיננד אוגוסט בופיה, ממוצא צרפתי הוגנוטי, עבר משטרסבורג לגיסן בשנת 1906, והיה גם הוא לפוליטיקאי בעיר. פולקר בופיה נבחר לראשונה לפרלמנט המקומי בשנת 1982. כיהן כשר הפנים והספורט בין השנים 1987–1991 ו-1999–2010. נבחר להנהיג את הממשלה בתמיכת ה-CDU והמפלגה הדמוקרטית החופשית בשנת 2010. במסגרת תפקידו בבונדסראט, הוא חבר בוועדת החוץ והביטחון. ב-25 בפברואר 2022, הודיע בופיה על התפטרותו מתפקיד ראש הממשלה.
הערות שוליים

↑  "Deutscher Hugenottentag - Die Spuren französischer Glaubensflüchtlinge in Hessen". Deutschlandfunk (בגרמנית). נבדק ב-2018-04-23.
↑  Hessische Biografie : Erweiterte Suche : LAGIS Hessen, www.lagis-hessen.de (בגרמנית)
| --- | --- |
בקרת זהויות :  CiNii: DA18639648  GND: 136345476  ISNI: 0000 0000 5868 1110  LCCN: no2017007517  RERO: 02-A026567186  SUDOC: 194651304  VIAF: 80705875   WorldCat (עם VIAF): 80705875 
ערך זה הוא קצרמרבנושא אישים. אתם מוזמנים לתרום לוויקיפדיה ו.
עונת 1960/1961 בגביע אירופה לאלופות בכדורגל

| --- | --- |
אצטדיון בו נערך משחק הגמר
 מארחת:  אצטדיון ונקדורף
 תקופת התחרות:  29 בספטמבר 1960 – 31 במאי 1961 (245 ימים) 
 מספר משתתפות:  28
 הזוכה:  פורטוגל בנפיקה ליסבון
 מספר משחקים:  51
 מספר שערים:  164 (3.22 בממוצע למשחק)
 מלך השערים:  פורטוגל ז'וזה אגואס   (11 שערים)
 → 1959/19601961/1962 ←
עונת 1960/1961 בגביע אירופה לאלופות בכדורגל הייתה העונה השישית של התחרות האירופית לקבוצות כדורגל והיא אורגנה על ידי אופ"א. המשחק הראשון התקיים ב-29 בספטמבר 1960 ותחרות הסתיימה ב-31 במאי 1961. בתחרות השתתפו 28 קבוצות.
משחק הגמר נערך באצטדיון ונקדורף, ברן. המנצחת של התחרות במשך חמש שנים (1955-1959) ריאל מדריד הודחה כבר בסיבוב הראשון (שמינית הגמר). התחרות הסתיימה בניצחון של בנפיקה ליסבון בפעם הראשונה בתולדות המועדון.
מתכונת התחרות

בתחרות השתתפו 28 קבוצות. ריאל מדריד כמחזיקת הגביע קודמה ישירות לשמינית הגמר. 27 קבוצות הנותרות חולקו ל-3 בתים: צפון אירופה, מערב אירופה ומזרח אירופה. ההגרלה התקיימה במשרדי אופ"א בפריז ב-7 ביולי 1960. בהתאם לתוצאות ההגרלה, קבוצה מכל בית העפילו ישירות לשמינית הגמר ו-8 קבוצות נותרות נפגשו בשיטת משחק בית ומשחק חוץ לקביעת הקבוצה שתעפיל לשמינית הגמר.
בכל השלבים למעט משחק הגמר נערכו משחק בית ומשחק חוץ.
ראו גם

גמר גביע אירופה לאלופות 1961
ספרות יוונית

ספרות יוונית מתייחסת לספרות היוונית העתיקה, החל בשנת 800 לפני הספירה, ועד לספרות היוונית המודרנית של ימינו.
הספרות היוונית העתיקה נכתבה בניב יווני עתיק, הספרות נעה בין היצירות הכתובות העתיקות ביותר ששרדו ועד ליצירות מהמאה החמישית לספירה בערך. תקופת זמן זו מחולקת לתקופות הפרה-קלאסית, הקלאסית, ההלניסטית והרומית. הספרות היוונית הקדם-קלאסית נסבה בעיקר סביב מיתוסים וכוללת את יצירותיו של הומרוס ; האיליאדה והאודיסאה . התקופה הקלאסית ראתה את שחר הדרמה וההיסטוריה. שלושה פילוסופים בולטים במיוחד כתבו ביוונית: סוקרטס, אפלטון ואריסטו. בתקופת הרומאים נרשמו תרומות משמעותיות במגוון נושאים, כולל היסטוריה, פילוסופיה ומדעים.
הספרות הביזנטית, ספרות מתקופת האימפריה הביזנטית, נכתבה אטיקיזם (יוונית פשוטה מהמאה ה-1), יוונית ביזנטית ויוונית מודרנית מוקדמת. עיקר הכתבים מתקופה זו היו כרוניקות, אך גם האנציקלופדיות פרחו בתקופה זו.
ספרות יוונית מודרנית כתובה ביוונית מודרנית נפוצה. הפואמה ארוטוקריטוס היא אחת היצירות המשמעותיות ביותר מתקופת זמן זו. אדמאנטיוס קוראיס (המאה ה-19) וריגאס פראיוס (המאה ה-18) הם שתיים מהדמויות הבולטות ביותר.
ספרות יוונית עתיקה (800 לפנה"ס – 350 לספירה)

ספרות יוונית עתיקה מתייחסת לספרות שנכתבה בניבים יווניים עתיקים. יצירות אלו נעות בין היצירות הכתובות העתיקות ביותר ששרדו בשפה היוונית ועד יצירות מהמאה החמישית לספירה. השפה היוונית נוצרה מהשפה הפרוטו-הודו-אירופית. מספר אלפביתים וכתבי הברות שימשו לתרגום יוונית, אך ספרות יוונית ששרדה נכתבה באלפבית שמקורו באלפבית הפיניקי שצמח בעיקר באיוניה היוונית ואומץ במלואו על ידי אתונה במאה החמישית לפני הספירה.
ספרות יוונית עתיקה (800 לפנה"ס – 350 לספירה) > פרה-קלאסית (800 – 500 לפני הספירה)

כל הספרות היוונית העתיקה מקורה במידה מסוימת בעל-פה, והספרות הקדומה ביותר הייתה כזו. היוונים יצרו שירה לפני שעשו שימוש בכתיבה למטרות ספרותיות. שירים שנוצרו בתקופה הקדם-קלאסית נועדו לשירה או לדקלום (הכתיבה לא הייתה ידועה לפני המאה ה-7 לפני הספירה). רוב השירים התמקדו במיתוסים, אגדות שחלקן היו סיפור עם וחלקן חלק מדת. טרגדיות וקומדיות הופיעו בסביבות 600 לפני הספירה.
בראשית הספרות היוונית עומדות יצירותיו של הומרוס; האיליאדה והאודיסאה. למרות שתאריכי החיבור משתנים, יצירות אלו תוקנו בסביבות 800 לפני הספירה או לאחר מכן. דמות משמעותית נוספת הייתה המשורר הסיודוס. שתי יצירותיו ששרדו הן מעשים וימים ותאוגוניה .
ספרות יוונית עתיקה (800 לפנה"ס – 350 לספירה) > קלאסית (500 – 323 לפני הספירה)

במהלך התקופה הקלאסית, רבים מהז'אנרים של ספרות המערב הפכו בולטים יותר. שירה לירית, אודות, פסטורליות, אלגיות, מכתמים ; דרמות של קומדיה וטרגדיה ; היסטוריות, חיבורים רטוריים, דיאלקטיקה פילוסופית ומסות פילוסופיות נוצרו כולם בתקופה זו.
שני המשוררים הליריים העיקריים היו סאפפו ופינדר. מתוך מאות הטרגדיות שנכתבו והוצגו במהלך תקופה זו, רק מספר מצומצם של מחזות שרדו. מחזות אלה נכתבו על ידי אייסכילוס, סופוקלס ואווריפידס.
הקומדיה מקורה בטקס לכבוד דיוניסוס. המחזות הללו היו מלאים במעשים מגונים, התעללות ועלבונות. המחזות ששרדו מאת אריסטופאנס הם אוצר של הצגות קומיות.
שני היסטוריונים בעלי השפעה בעידן זה הם הרודוטוס ותוקידידס. היסטוריון שלישי, קסנופון, כתב את "הלניקה", הנחשבת להרחבה של עבודתו של תוקידידס.
הישג הפרוזה הגדול ביותר של המאה ה-4 לפני הספירה היה בפילוסופיה. הפילוסופיה היוונית פרחה בתקופה הקלאסית. מבין הפילוסופים, סוקרטס, אפלטון ואריסטו הם המפורסמים ביותר.
הרודוטוס
אפלטון
סופוקלס
ספרות יוונית עתיקה (800 לפנה"ס – 350 לספירה) > התקופה ההלניסטית (323 – 31 לפנה"ס)

עד שנת 338 לפני הספירה נכבשו רבות מהערים היווניות המרכזיות על ידי פיליפוס השני מלך מוקדון. אלכסנדר בנו של פיליפוס השני הגדיל מאוד את כיבושיו של אביו.
העידן ההלניסטי מוגדר כזמן שבין מותו של אלכסנדר מוקדון לבין עליית השלטון הרומי. לאחר המאה ה-3 לפני הספירה הפכה המושבה היוונית אלכסנדריה בצפון מצרים למרכז התרבות היוונית.
השירה היוונית שגשגה עם תרומות משמעותיות של תיאוקריטוס, קאלימאכוס ואפולוניוס מרודוס. תיאוקריטוס, שחי בערך משנת 310 עד 250 לפני הספירה, היה היוצר של השירה הפסטורלית, סוג שבו שלט ורגיליוס הרומי באקלוג שלו.
הדרמה יוצגה על ידי הקומדיה החדשה, שמנאנדרוס היה המחזאי העיקרי שלה.
אחת התרומות החשובות ביותר של התקופה ההלניסטית הייתה תרגום השבעים של הברית הישנה ליוונית. עבודה זו נעשתה באלכסנדריה והושלמה עד סוף המאה ה-2 לפני הספירה.
ספרות יוונית עתיקה (800 לפנה"ס – 350 לספירה) > התקופה הרומית (31 לפנה"ס – 284 לספירה)

הספרות ביוונית בתקופה הרומית תרמה יצירות משמעותיות לנושאי שירה, קומדיה, היסטוריה וטרגדיה. חלק גדול מהספרות מתקופת זמן זו היו היסטוריות.
היסטוריונים משמעותיים של התקופה היו טימאיוס, פוליביוס, דיודורוס סיקולוס, דיוניסיוס מהליקרנסוס, אפיאנוס מאלכסנדריה, אריאנוס ופלוטרכוס. היסטוריונים אלו חיו מסוף המאה ה-4 לפנה"ס ועד המאה ה-2 לספירה.
ארטוסתנס מאלכסנדריה כתב על אסטרונומיה וגאוגרפיה, אך עבודתו ידועה בעיקר מסיכומים מאוחרים יותר. הרופא קלאודיוס גלנוס היה חלוץ בפיתוחים בדיסציפלינות מדעיות שונות כולל אנטומיה, פיזיולוגיה, פתולוגיה, פרמקולוגיה ונוירולוגיה. זו גם התקופה שבה נכתבו רוב הרומנים היווניים העתיקים .
הברית החדשה, שנכתבה על ידי מחברים שונים באיכויות שונות של קוינה יוונית, באה מתקופה זו. הבשורות ואיגרותיו של פאולוס הקדוש נכתבו גם בתקופה זו.
ספרות ביזנטית (350 – 1453)

ספרות ביזנטית מתייחסת לספרות של האימפריה הביזנטית שנכתבה ביוונית אטית, יוונית ביזנטית ויוונית מודרנית .
הספרות הביזנטית שילבה את הציוויליזציה היוונית והנוצרית על הבסיס המשותף של המערכת הפוליטית הרומית. ספרות מסוג זה התרחשה באווירה האינטלקטואלית והאתנוגרפית של המזרח הקרוב. בספרות הביזנטית יש ארבעה יסודות תרבותיים עיקריים: יווני, נוצרי, רומי ומזרחי .
מלבד התכתבויות אישיות, הספרות של תקופה זו נכתבה בעיקר בסגנון אטיקיזם. חלק מהספרות המוקדמת של תקופה זו נכתבה בלטינית ; חלק מהיצירות מהאימפריה הלטינית נכתבו בצרפתית .
כרוניקות, שונות מהיסטוריות, הופיעו בתקופה זו. גם האנציקלופדיות פרחו בתקופה זו.
ספרות יוונית מודרנית (1453 – הווה)

ספרות יוונית מודרנית כתובה ביוונית מודרנית נפוצה. בתקופה זו, הצורה העממית המודרנית של השפה היוונית הפכה לנפוצה יותר בכתיבה.
תקופה זו ראתה את תחייתם של לימודי יוון ורומיא ופיתוח ההומניזם והמדע הרנסאנס .
שיר הרנסאנס של כרתים, "ארטוקריטוס", הוא יצירה בולטת של תקופת זמן זו. זהו רומן שנכתב בסביבות שנת 1600 על ידי Vitsentzos Kornaros ‏(1553–1613).
הספרות היוונית המודרנית מושפעת באופן משמעותי מהדיאפוטיסמוס, תנועה שתרגמה את רעיונות הנאורות האירופית לעולם היווני. אדמאנטיוס קוראיס (המאה ה-19) וריגאס פראיוס (המאה ה-18) הם שתיים מהדמויות הבולטות ביותר.
בימינו, הספרות היוונית המודרנית היא חלק מקהילה הספרותית העולמית. הסופרים היוונים ג'ורג' ספריס ואודיסיאס אליטיס זכו בפרס נובל לספרות.
הערות שוליים

↑  "Introduction to Classical Greek". lrc.la.utexas.edu. נבדק ב-2016-12-09.
↑  Reece, Steve. "Orality and Literacy: Ancient Greek Literature as Oral Literature," in David Schenker and Martin Hose (eds.), Companion to Greek Literature (Oxford: Blackwell, 2015) 43-57. Ancient_Greek_Literature_as_Oral_Literature
↑  "Greek literature". Encyclopædia Britannica. נבדק ב-2016-12-09.
↑  "Greek literature". Encyclopædia Britannica. נבדק ב-2016-12-10.
1 2  Schroeder, Chad Matthew (2016-12-09). "Review of: A Guide to Hellenistic Literature. Blackwell Guides to Classical Literature". Bryn Mawr Classical Review. ISSN 1055-7660.
↑  "Historiography of the Hellenistic Age". 2016-12-09. אורכב מ-המקור ב-2017-10-03.
↑  "Student Resources in Context - Document". ic.galegroup.com. נבדק ב-2016-12-09.
↑  "King's College London - A History of Byzantine literature". www.kcl.ac.uk. נבדק ב-2016-12-09.
↑  "Byzantines in Renaissance Italy". אורכב מ-המקור ב-2018-08-31. נבדק ב-2011-12-05.
↑  "Modern Greek Studies Association". www.mgsa.org. נבדק ב-2016-12-09.
| --- | --- |
בקרת זהויות :  NLI: 987007540812405171  BnF: cb119322800 (data)  LCCN: sh85057171  NDL: 00562476  NKC: ph128256 
תיאור אידיאלי של הומרוס
סטרבו
עמוד מתוך מהדורה מהמאה ה-16 של האנציקלופדיה הביזנטית של המאה ה-10 של העולם הים תיכוני העתיק, סודא
מנואל קריסולורס, חוקר בתקופת הרנסאנס
עטיפת ארופילי מאת גיאורגיוס צ'ורטאציס
אדמאנטיוס קוראיס, דמות מרכזית של הנאורות היוונית המודרנית
דיוניסיוס סולומוס, חבר בבית הספר ההפטאני (ספרות) וכותב המנון יוון
ספרות ספקולטיבית

ספרות ספקולטיבית (Speculative Fiction) הוא כינויה של סוגה ספרותית, בדרך כלל בצורת סיפורת, סוגת-על הכוללת קבוצת סוגות (ז'אנרים) שבבסיסן השאלה "מה אם?" והניסיון לענות עליה. סוגות אלה כוללות: מדע בדיוני, פנטזיה, אימה, ספרות מוזרה (Weird Fiction), ספרות על-טבעית, ספרות גיבורי-על והיסטוריה חלופית. לאלה מצטרפות יצירות שאינן מתאימות לסוגות המנויות כאן, אך עונות להגדרה הבסיסית של סוגת העל.
המונח "ספרות ספקולטיבית" הופיע לראשונה בשנת 1888 בכתב עת אמריקאי, במאמר העוסק בספרו האוטופי של אדוארד בלאמי, "במבט לאחור: 1887-2000". עם זאת, השימוש המוכר יותר הוא של רוברט היינליין במסה "על כתיבת ספרות ספקולטיבית" (1948), וייתכן שהיינליין לא הכיר את המאמר מהמאה ה-19 וחידש את המושג. במאמרו השתמש היינליין במונח כתחליף ל"מדע בדיוני" בלבד, ואף ציין מאוחר יותר כי סוגת הפנטזיה אינה נכללת בו. השימוש במושג "ספרות ספקולטיבית" כתחליף ל"מדע בדיוני" נפוץ במהלך שנות השישים של המאה העשרים, מתוך אי שביעות רצון של כותבים ועורכים מן המונח האחרון וההגבלות הנובעות ממנו, כחלק מתנועת "הגל החדש" של המדע הבדיוני. במהלך שנות השבעים הלך ודעך השימוש במונח. רק בשנות התשעים זכה המונח לתחייה, והפעם במשמעותו המקובלת כיום, כסוגת-על של כל הסוגות הספקולטיביות.
לקריאה נוספת

Alexis Lothian, Old Futures: Speculative Fiction and Queer Possibility, New York University Press, 2019 (הספר בקטלוג ULI)
Matthew J. Wolf-Meyer, Theory for the World to Come: Speculative Fiction and Apocalyptic Anthropology, University of Minnesota Press, 2019 (הספר בקטלוג ULI)
Antónia Szabari, Natania Meeker, Radical Botany: Plants and Speculative Fiction, Fordham University Press, 2019 (הספר בקטלוג ULI)
Sherryl Vint, Sümeyra Buran (eds.), Technologies of Feminist Speculative Fiction: Gender, Artificial Life, and the Politics of Reproduction, Palgrave Macmillan, 2022 (הספר בקטלוג ULI)
Glyn Morgan, Imagining the Unimaginable: Speculative Fiction and the Holocaust, Bloomsbury Academic, 2020 (הספר בקטלוג ULI)
ראו גם

חלומות באספמיה - כתב עת לספרות ספקולטיבית
האגודה הישראלית למדע בדיוני ולפנטסיה
פנטסיה 2000 - מגזין סיפורי מדע בדיוני שראה אור בשנות השבעים והשמונים
בלי פאניקה - כתב עת אינטרנטי ישראלי לספרות ספקולטיבית.
מגזין מרקורי - מגזין לסיפורי מדע בדיוני
| סיפר |
| --- | --- | --- |
| דמות | פרוטגוניסט • דמות שנייה בחשיבותה (אנ') • דמות שלישית בחשיבותה (אנ') • סיידקיק • אנטגוניסט • נבל-על • דמות משנה • דמות חוזרת • מספר • גיבור • אנטי-גיבור |  |
| עלילה | דיאלוג • מצג • מבנה דרמטי (אנ') • סיפור מסגרת • כלי עלילתי • מקגאפין • נקודת שיא • עימות • תת-עלילה • פלשבק/פלשפורוורד |  |
| רקע | דיסטופיה • אוטופיה • יקום בדיוני • יקום משותף • היסטוריה • היסטוריה בדיונית |  |
| תמה | מוטיב • לייטמוטיב • סאבטקסט • מוסר השכל |  |
| סגנון | אמצעים פיגורטיביים • טכניקות ספרותיות • נקודת תצפית • השעיית הספק • סימבוליזם • אתנחתא קומית |  |
| סיפורת | משל • מעשייה • סיפורת בזק • רומן • נובלה • מחזה • שירה • תסריט • נובליזציה • סיפור קצר |  |
| סוגה | רומן הרפתקאות • רומן פשע • רומן מלחמתי • רומן מערבון • רומן מסתורין • רומן היסטורי • רומן ריאליסטי • רומן רומנטי • רומן ביוגרפי • רומן מכתבים • רומן גרפי • רומן פילוסופי • רומן פוליטי • רומן ארוטי • רומן חניכה • סאגה • פנטזיה (אפלה, חרבות וכשפים) • ספרות בלשית • ספרות אימה • ריאליזם קסום • סאטירה • מדע בדיוני (קשה, צבאי, אופרת חלל, סייברפאנק, סטימפאנק) • מותחן • ספרות ספקולטיבית • ספרות זולה • קומיקס |  |
| נושאים קשורים | זרם התודעה • קהל • מחבר • תורת הספרות • מבנה נרטיבי • נרטולוגיה • רטוריקה |  |
פורטל: ספרות
פאן ג'נדונג

זהו שם סיני; שם המשפחה הוא .
פאן ג'נדונג (בסינית: 樊振东; נולד ב-22 בינואר 1997) הוא שחקן טניס שולחן סיני. אשר מדורג מספר 1 בעולם (נכון לדצמבר 2019) על ידי פדרציית טניס השולחן הבינלאומית (ITTF).
קריירה

בשנת 2012 הצטרף לנבחרת סין בטניס שולחן, והיה לשחקן הצעיר ביותר בנבחרת.
סגנון המשחק של פאן הוא התקפי מאוד, וכולל עבודת רגליים מתפרצת ולופים חזקים של כף יד, פאן שחקן יד ימין כישרונו הרב במשחק התגלה עוד בהיותו כבן 16 אז התפרסם כשחקן טניס שולחן מקצועי, סגנון המשחק של פאן מושווה לעיתים ככזה של בן ארצו מא לונג. בנוסף לאימון על ידי מאמני הנבחרת עבר פאן הכשרה על ידי ואנג האו ומא לין, חוסר הפחד והטכניקה שלו מאפשרים לו לאתגר שחקנים מנוסים וותיקים מאוד.
לג'נדונג מעריצים רבים, ויש לו כחצי מיליון עוקבים ברשת החברתית Sina Weibo.
הערות שוליים

↑  "Will Fan Zhendong be the Next Grand Slam Champion?". Team USA (באנגלית). נבדק ב-2018-11-20.
↑  "Rankings - International Table Tennis Federation". International Table Tennis Federation (באנגלית בריטית). נבדק ב-2018-11-24.
ערך זה הוא קצרמרבנושא ספורטאים ובנושא סינים. אתם מוזמנים לתרום לוויקיפדיה ו.
פוסטרוונאטור

| פוסטרוונאטור |
| --- | --- |
איור משוער של פוסטרוונאטור  השוואה לאדם של פוסטרוונאטור
תקופה
יורה עליון, 155–147 מיליון שנה לפני זמננו PreЄ Є O S D C P T J K Pg N       
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: בעלי אגן דמוי לטאה
תת־סדרה:: תרופודה
סוג:: פוסטרוונאטור
מין:: Fosterovenator churei
שם מדעי
 Fosterovenator ‏Dalman, 2014

פוסטרוונאטור (שם מדעי: Fosterovenator; מילולית: "הצייד של ג'ון ראסל פוסטר (אנ')") הוא סוג של דינוזאור תרופוד מקבוצת הצרטוזאורים. הוא התגלה ב-2014 בתצורת מוריסון שבוויומינג, בממצא שכלל שוקה רחבה שכוסתה בצמחי קדד. ממצא נוסף מהאזור הכיל כמה עצמות ובעיקר את השוקית. הדינוזאור תואר בידי מגליו, ס. ג. דלמן (S. G. Dalman) וג'ון פוסטר, והוא נקרא על שם האחרון (בידי עמיתו). שם המין היחיד בסוג, Fosterovenator churei נקרא על החוקר דניאל צ'ור (Daniel J. Chure).
דגימה של דינוזאור זה כבר נלקחה בעבר בידי הפלאונטולוג ארתור לייקס (אנ'), אשר מצא שוקית של אותו דינוזאור באורך 27.5 סנטימטרים בשטחי Como Bluff, שבדרום ויומינג. עם זאת הוא כינה אותם בשם אלפרוזאורוס. הטורף עצמו הגיע לאורך 2.5 מטרים והיה בעל גפיים חזקות, כך שהיה יכול כנראה לרוץ במהירות אחרי טרף. עם זאת הוא היה צריך להישמר מטורפים גדולים בהרבה מהאזור, כמו האלוזאורוס והזאורופגנקס ששקלו מעל כמה טונות.
הפוסטרוונאטור הוא דינוזאור קשה לזיהוי, אך מבנה עצמותיו דומה לאלה של בני קבוצת הצרטוזאורים. בתחילה נחשב לקרובו של הצרטוזאורוס שהתקיים לצידו, אך בהמשך נראה שהוא השתייך לקבוצה אחרת בעלת ממדים קטנים יותר כמו הנואזאוריים. כיום הוא נחשב לסוג ללא מקור בקבוצת הצרטוזאורים ומאבות הנואזאוריים והאבליזאוריים.
עונת 1976/1977 בליגה הארצית

עונת 1976/1977 בליגה הארצית הייתה העונה הראשונה של הליגה הארצית כליגה השנייה בחשיבותה בכדורגל בישראל.
על ניצחון במשחק הוענקו שתי נקודות ונקודה בודדת הוענקה על תיקו.
הליגה כללה 12 קבוצות. את העונה הסדירה סיימה הפועל חדרה במקום הראשון והעפילה לליגה הלאומית.
בית"ר נתניה ומכבי חדרה נשרו לליגה השלישית.
טבלת הליגה

| מיקום | קבוצה | משחקים | ניצחונות | תיקו | הפסדים | שערי זכות | שערי חובה | הפרש שערים | נקודות | הערות |
| --- | --- | --- | --- | --- | --- | --- | --- | --- | --- | --- |
| 1 | הפועל חדרה | 22 | 13 | 7 | 2 | 41 | 24 | 17 | 33 | עלתה ליגה |
| 2 | בני יהודה תל אביב | 22 | 11 | 9 | 2 | 39 | 16 | 23 | 31 |  |
| 3 | הפועל רמת גן | 22 | 11 | 8 | 3 | 32 | 13 | 19 | 30 |  |
| 4 | מכבי שעריים | 22 | 11 | 6 | 5 | 25 | 19 | 6 | 28 |  |
| 5 | הפועל פתח תקווה | 22 | 8 | 8 | 6 | 32 | 21 | 11 | 24 |  |
| 6 | הפועל חולון | 22 | 8 | 7 | 7 | 20 | 23 | 3- | 23 |  |
| 7 | הפועל נתניה | 22 | 9 | 3 | 10 | 34 | 33 | 1 | 21 |  |
| 8 | הפועל ראשון לציון | 22 | 4 | 12 | 6 | 20 | 25 | 5- | 20 |  |
| 9 | מכבי רמת עמידר | 22 | 5 | 8 | 9 | 19 | 27 | 8- | 18 |  |
| 10 | הפועל אשדוד | 22 | 3 | 10 | 9 | 15 | 24 | 9- | 16 |  |
| 11 | בית"ר נתניה | 22 | 5 | 6 | 11 | 16 | 27 | 11- | 16 | ירדו ליגה |
| 12 | מכבי חדרה | 22 | 1 | 2 | 19 | 15 | 56 | 41- | 4 | ירדו ליגה |
סקייטבורדינג במשחקים האולימפיים

סקייטבורדינג הופיע לראשונה כספורט אולימפי באולימפיאדת טוקיו (2020) שנערכה בשנת 2021 בטוקיו שביפן. הוא אושר זמנית על ידי הוועד האולימפי הבינלאומי להכללה באולימפיאדת פריז (2024).
הצעה להכללה כספורט אולימפי

בספטמבר 2015 נכלל ענף הסקייטבורדינג ברשימה יחד עם בייסבול, סופטבול, קראטה, גלישה וטיפוס ספורטיבי להכללה באולימפיאדת טוקיו (2020), וביוני 2016 הוועד המנהל של הוועד האולימפי הבינלאומי הודיע כי יתמוך בהצעה לכלול את כל ענפי הספורט הללו באולימפיאדה. לבסוף, ב-3 באוגוסט 2016, כל חמשת ענפי הספורט (כאשר בייסבול וסופטבול נספרים יחד כענף אחד) אושרו לשילוב בתוכנית האולימפית לאולימפיאדת טוקיו.
מהדורות

| שנה | מקום | מתקן |
| --- | --- | --- |
| 2020 | יפן טוקיו, יפן | פארק הספורט העירוני אוריאקה |
מדליות > אולימפיאדת טוקיו (2020)

|  | מדינה | זהב | כסף | ארד | סך הכל |
| --- | --- | --- | --- | --- | --- |
| 1. | יפן יפן | 3 | 1 | 1 | 5 |
| 2. | אוסטרליה אוסטרליה | 1 | 0 | 0 | 1 |
| 3. | ברזיל ברזיל | 0 | 3 | 0 | 3 |
| 4. | ארצות הברית ארצות הברית | 0 | 0 | 2 | 2 |
| 5. | הממלכה המאוחדת הממלכה המאוחדת | 0 | 0 | 1 | 1 |
הערות שוליים

1 2  "IOC approves five new sports for Olympic Games Tokyo 2020". Olympics.org. International Olympic Committee. 3 באוגוסט 2016. נבדק ב-22 באוגוסט 2016. {{cite web}}:  (עזרה)
↑  "IOC Official news announcing the provisional inclusion of Skateboarding in the 2024 summer Olympics in Paris". olympic.org. 2019-06-25. נבדק ב-2019-09-15.
↑  "Surfing and skateboarding make shortlist for 2020 Olympics". GrindTV.com. 2015-09-28. נבדק ב-2016-08-08.
↑  "IOC Executive Board supports Tokyo 2020 package of new sports for IOC Session - Olympic News". Olympic.org. 2016-06-01. נבדק ב-2016-08-08.
↑  טבלת המדליות בסקייטבורדינג, מתוך אתר אולימפיאדת פריז 2024
| ענפי ספורט אולימפיים |
| --- | --- | --- |
| משחקי הקיץ | משחקי הקיץ |  |
| אופניים | אופני BMX • אופני BMX בסגנון חופשי • אופני הרים • אופני כביש • אופני מסלול |  |
| משחקי כדור | בדמינטון • גולף • הוקי שדה • טניס • טניס שולחן • כדורגל • כדוריד • כדורמים • כדורסל • כדורסל 3x3 • כדורעף • כדורעף חופים • רוגבי שביעיות |  |
| ספורט גופני | אתלטיקה • ברייקינג • הרמת משקולות • טיפוס • טריאתלון • ירי תחרותי • סקייטבורדינג • סיף • קרב חמש מודרני • קשתות |  |
| התעמלות | התעמלות אמנותית • התעמלות מכשירים • טרמפולינה |  |
| ספורט ימי | גלישת גלים • חתירה • קאנו/קיאק • שיט |  |
| ענפי קרב | אגרוף • ג'ודו • היאבקות (סגנון חופשי, סגנון יווני רומי) • טאקוונדו |  |
| רכיבה | איוונטינג • רכיבה אמנותית • קפיצות ראווה |  |
| שחייה | קפיצה למים • שחייה תחרותית • שחייה צורנית • שחייה במים פתוחים |  |
| משחקי החורף | משחקי החורף |  |
| ענפי קרח | הוקי קרח • קרלינג |  |
| סקי | ביאתלון • גלישת שלג • סקי אלפיני • סקי בסגנון חופשי • סקי למרחקים • סקי נורדי משולב • קפיצות סקי |  |
| מזחלות | בובסלי • סקלטון • לוז' |  |
| החלקה על הקרח | החלקה אמנותית • החלקה מהירה • החלקה מהירה במסלול קצר |  |
| ענפי עבר במשחקי הקיץ | ענפי עבר במשחקי הקיץ |  |
| ענפי עבר | בייסבול • כדור בסקי • כדור כף יד • כדור מחבט • לקרוס • מרוץ סירות מנוע • משיכת חבל  • סופטבול • פולו • קרוקט • קרוקט אמריקאי • קראטה • קריקט |  |
פולקר ברוך

| --- | --- |

 לידה:  9 במרץ 1980 (בן 44) מינכן, גרמניה המערבית 
 מדינה:  גרמניה גרמניה
 תקופת הפעילות:  מ-2002 
 פרסים והוקרה:  פרס הטלוויזיה הבווארית (2013)  מצלמת הזהב (2018)  פרס גרימה (2018) 
 פרופיל ב-IMDb
 
פולקר ברוך (בגרמנית: Volker Bruch; נולד ב-9 במרץ 1980) הוא שחקן גרמני. הוא ידוע בעולם בעיקר בזכות תפקידיו הראשיים בתור וילהלם וינטר בדרמת הטלוויזיה דור מלחמה משנת 2013 וכמפקח ג'ריון ראת בסדרת הנאו-נואר בבילון ברלין שעל תפקיד זה  זכה בפרס Grimme-Preis לשנת 2018, פרס הטלוויזיה היוקרתי ביותר בגרמניה. בקולנוע, הוא היה חלק מצוות ההרכב של שני סרטים שהיו מועמדים לפרסי אוסקר ב-2009: נער קריאה שהתמודד על הסרט הטוב ביותר וכנופיית באדר מיינהוף התמודד על הסרט הזר הטוב ביותר.
ביוגרפיה

ברוק נולד במינכן, גרמניה המערבית. לאם אוסטרית ולאב גרמני כאחד משישה ילדים.
הוא החל לעסוק במשחק עוד בהיותו תלמיד בבית ספר ולאחר התיכון למד בבית הספר למשחק של האוניברסיטה למוזיקה ואמנויות הבמה של וינה, את לימודיו סיים ב-2005. במהלך לימודיו ביצע מספר הופעות טלוויזיוניות, בין היתר שיחק ב-2004 בסרט הטלוויזיה "בעל" המבוסס על המחזה "בעל" מאת ברטולט ברכט.
ב-2007 הופיע בסרט הנעורים "Beste Zeit".
ב-2008 שיחק במספר סרטים ובהם Les Femmes de l'ombre, דרמה היסטורית אודות תנועת ההתנגדות הצרפתית, "כנופיית באדר מיינהוף" על סיעת הצבא האדום, "הברון האדום" לצד טיל שווייגר ו"נער קריאה", שם גילם סטודנט למשפטים.
ב-2010 שיחק בסרט "Goethe!‎", דרמה ביוגרפית אודות יוהאן וולפגנג פון גתה ובסרט "Nanga Parbat".
ב-2011 שיחק בקומדייה "Westwind".
ב-2012 שיחק בסרט "Confession d'un enfant du siècle" המבוסס על ספרו האוטוביוגרפי של אלפרד דה מיסה.
בשנת 2013 שיחק ברוך במיני-סדרה מבית ZDF; "דור מלחמה" אודות מלחמת העולם השנייה.
מ-2017 מגלם את דמותו של מפקח גראון ראת' בסדרת הטלוויזיה "בבילון ברלין". באותה שנה שיחק בסרט המלחמה "האיש עם לב הברזל" שם גילם את פושע המלחמה הנאצי ולטר שלנברג.
חייו האישיים

ברוך מתגורר בברלין עם בת זוגו, השחקנית מרים שטיין. נולד להם ילד משותף בשנת 2017.   ברוך פגש את שטיין ב-2009 על הסט של הסרט גתה הצעיר מאוהב.  מאוחר יותר הם כיכבו יחד ב-2013 בדור מלחמה, ב-2014 בסרט טור דה פרנס וב- Das goldene Ufer ב-2015.